'Imamo fenomen, u bolnicama je enormno velik broj pijanih'

Maja Bujević Grba, ravnateljica Zavoda za Hitnu medicinu i članica Stožera civilne zaštite, kaže da se ljudi nakon zatvaranja kafića druže na privatnim zabavama. U bolnicama imaju jako puno pijanih ljudi

<p>Prošli vikend, kada je broj zaraženih korona virusom rapidno rastao, Zagreb je pogodio potres, a ukinut je i javni prijevoz, zagrebačka bolnica Sestara Milosrdnica u Vinogradskoj je zabilježila veliki broj onih koji su su u nju stigli zbog alkoholiziranosti.</p><p>Već je poznato da je prvi dan nakon zatvaranja kafića, bilo najviše hospitaliziranih u jednom danu, njih čak 17. Ali su se te crne brojke nastavile i tijekom prošlog vikenda. Vikend pred nama ponovno će nakon hladnih dana biti topao, sunčan, idealan za boravak u prirodi u redovnim situacijama.</p><p>Ali ono što ministar Vili Beroš i ostali iz stožera stalno napominju je činjenica: Ako ste vani držite distancu od dva metra, ne budite u grupama. Dodatni apel stiže i za sve one koji misle da s najbližim prijateljima mogu „popiti koju“ i podružiti se zatvorenim ili na otvorenom.<br/> Ukoliko se te mjere budu kršile, moguća je dodatna zabrana kretanja i ograničavanje na najviše dvije osobe u grupi, što je kao mjeru na stolu najavio <strong>Krunoslav Capak</strong> iz Hrvatskog zavoda za javno zdravstvo.</p><p>- Nakon zatvaranja kafića, događa se fenomen koji nismo mogli predvidjeti, da imamo u bolnicama enormno veliki broj pijanih ljudi. <br/> Ljudi se druže na privatnim zabavama, više obitelji su zajedno ili se druže i na kartanju po kućama i stanovima. To je potpuno kontraproduktivno u suprotnosti sa svime što radimo i protiv čega se borimo. Apeliramo na sve da se ne druže. Znam da je to teško, svi smo mi socijalna bića, ali nikada nismo imali ovakav problem s virusom. Molim vas, ljudi, moramo svesti socijalne kontakte na nulu u borbi protiv širenja zaraze – rekla nam je <strong>Maja Bujević Grba</strong>, ravnateljica Zavoda za hitnu medicinu i članica Stožera civilne zaštite.<br/> Oni koji su završili zbog trovanja alkoholom u bolnici, zbog svoje nesmotrenosti uzimaju i krevete ljudima koji su oboljeli od korone ili imaju druga hitna stanja. </p>